Tsiteerides mu head sõpra Merlet, ühel hetkel tundus nagu kannataksid vaimset teed   käivad inimesed justkui kõik mingite teemade all - üsna palju soppa tundus igaühel olevat. Siis ma sain aga aru, et me oleme lihtsalt nii ütlemata ausad enda suhtes. Tuimestamata end maailma võltsi koorikuga, alkoholi ja meelelahutustega, end kiire elurütmi sisse ära peitmata... Lubame me endal olla haavatavad, ausalt ja ehedalt enda  sisse ja endale peeglis otsa vaadates. Nõus võtma ennast vastu sellisena nagu me oleme. Võtma vastutuse selle eest, mis meie elus toimub.  See ongi iseendaga kontaktis olemine, vaimsete väärtuste järgi elamine.